CELEX: 22011D0113
Language: el
Date: 2011-10-21 00:00:00
Title: Απόφαση της Μεικτής Επιτροπής του ΕΟΧ αριθ. 113/2011, της 21ης Οκτωβρίου 2011 , για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

22.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 341/74
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 113/2011
   της 21ης Οκτωβρίου 2011
   για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της εν λόγω συμφωνίας, εφεξής καλούμενη «συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα II της συμφωνίας τροποποιήθηκε με την απόφαση αριθ. 66/2011 της Μεικτής Επιτροπής του ΕΟΧ της 1ης Ιουλίου 2011 (1).
            
         
               (2)
            
            
               Η οδηγία 2008/74/ΕΚ της Επιτροπής, της 18ης Ιουλίου 2008, για την τροποποίηση, σε σχέση με την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (ευρώ 5 και ευρώ 6) και σχετικά με την πρόσβαση σε πληροφορίες επισκευής και συντήρησης οχημάτων, της οδηγίας 2005/55/ΕΚ του Ευρωπαϊκού Κοινοβουλίου και του Συμβουλίου, και για την τροποποίηση της οδηγίας 2005/78/ΕΚ (2) πρέπει να ενσωματωθεί στη συμφωνία.
            
         
               (3)
            
            
               Η οδηγία 2009/1/ΕΚ της Επιτροπής, της 7ης Ιανουαρίου 2009, για τροποποίηση, με σκοπό την προσαρμογή στην τεχνική πρόοδο, της οδηγίας 2005/64/ΕΚ του Ευρωπαϊκού Κοινοβουλίου και του Συμβουλίου σχετικά με την έγκριση τύπου οχημάτων με κινητήρα όσον αφορά τη δυνατότητα επαναχρησιμοποίησης, ανακύκλωσης και ανάκτησής τους (3) πρέπει να ενσωματωθεί στη συμφωνία.
            
         
               (4)
            
            
               Η οδηγία 2009/67/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με την τοποθέτηση διατάξεων φωτισμού και φωτεινής σηματοδότησης στα δίκυκλα και τρίκυκλα μηχανοκίνητα οχήματα (4) πρέπει να ενσωματωθεί στη συμφωνία.
            
         
               (5)
            
            
               Η οδηγία 2009/78/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με το πόδι των δίκυκλων μηχανοκίνητων οχημάτων (5) πρέπει να ενσωματωθεί στη συμφωνία.
            
         
               (6)
            
            
               Η οδηγία 2009/67/ΕΚ καταργεί την οδηγία 93/92/ΕΟΚ (6) του Συμβουλίου, η οποία έχει ενσωματωθεί στη συμφωνία και πρέπει, συνεπώς, να διαγραφεί από τη συμφωνία.
            
         
               (7)
            
            
               Η οδηγία 2009/78/ΕΚ καταργεί την οδηγία 93/31/ΕΟΚ (7) του Συμβουλίου, που έχει ενσωματωθεί στη συμφωνία και πρέπει, συνεπώς, να διαγραφεί από τη συμφωνία,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το κεφάλαιο I του παραρτήματος II της συμφωνίας τροποποιείται ως εξής:
   
               1.
            
            
               Τα κείμενα των σημείων 45ια (οδηγία 92/31/ΕΟΚ του Συμβουλίου) και 45ιε (οδηγία 93/93/ΕΟΚ του Συμβουλίου) διαγράφονται.
            
         
               2.
            
            
               Στο σημείο 45μ (οδηγία 2005/64/ΕΚ του Ευρωπαϊκού Κοινοβουλίου και του Συμβουλίου) προστίθενται τα ακόλουθα:
               «όπως τροποποιήθηκε με:
               
                           —
                        
                        
                           
                              32009 L 0001: οδηγία 2009/1/ΕΚ της Επιτροπής, της 7ης Ιανουαρίου 2009 (ΕΕ L 9 της 14.1.2009, σ. 31).».
                        
                     
         
               3.
            
            
               Στο σημείο 45λη (οδηγία 2005/55/ΕΚ του Ευρωπαϊκού Κοινοβουλίου και του Συμβουλίου) και στο σημείο 45μα (οδηγία 2005/78/ΕΚ της Επιτροπής) προστίθεται η ακόλουθη περίπτωση:
               
                           «—
                        
                        
                           
                              32008 L 0074: οδηγία 2008/74/ΕΚ της Επιτροπής, της 18ης Ιουλίου 2008 (ΕΕ L 192 της 19.7.2008, σ. 51).».
                        
                     
         
               4.
            
            
               Μετά το σημείο 45μζ [κανονισμός (ΕΚ) αριθ. 692/2008 της Επιτροπής] παρεμβάλλονται τα ακόλουθα σημεία:
               
                           «45μη.
                        
                        
                           
                              32009 L 0067: οδηγία 2009/67/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με την τοποθέτηση διατάξεων φωτισμού και φωτεινής σηματοδότησης στα δίκυκλα και τρίκυκλα μηχανοκίνητα οχήματα (ΕΕ L 222 της 25.8.2009, σ. 1).
                        
                     
                           45μθ.
                        
                        
                           
                              32009 L 0078: οδηγία 2009/78/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με το πόδι των δίκυκλων μηχανοκίνητων οχημάτων (ΕΕ L 231 της 3.9.2009, σ. 8).».
                        
                     
         Άρθρο 2
   Τα κείμενα των οδηγιών 2008/74/ΕΚ, 2009/1/ΕΚ, 2009/67/ΕΚ και 2009/78/ΕΚ στην ισλανδική και στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει την 1η Νοεμβρίου 2011, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (8).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 21 Οκτωβρίου 2011.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Kurt JÄGER
      
   
   
      (1)  ΕΕ L 262 της 6.10.2011, σ. 20.
   
      (2)  ΕΕ L 192 της 19.7.2008, σ. 51.
   
      (3)  ΕΕ L 9 της 14.1.2009, σ. 31.
   
      (4)  ΕΕ L 222 της 25.8.2009, σ. 1.
   
      (5)  ΕΕ L 231 της 3.9.2009, σ. 8.
   
      (6)  ΕΕ L 311 της 14.12.1993, σ. 1.
   
      (7)  ΕΕ L 188 της 29.7.1993, σ. 19.
   
      (8)  Δεν έχουν αναφερθεί συνταγματικές απαιτήσεις.